Bruxelles, den 16.2.2005

KOM(2005) 57 endelig

2002/0124 COD

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS DIREKTIV

OM ÆNDRING AF RÅDETS DIREKTIV 72/166/EØF, 84/5/EØF, 88/357/EØF, 90/232/EØF OG DIREKTIV 2000/26/EF OM ANSVARSFORSIKRING FOR MOTORKØRETØJER (FEMTE MOTORKØRETØJSFORSIKRINGSDIREKTIV)

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2002/0124 COD

UDTALELSE FRA KOMMISSIONENi henhold til EF-traktatens artikel 251, stk. 2, tredje afsnit, litra c),om Europa-Parlamentets ændringer til Rådets fælles holdning tilforslag tilEUROPA-PARLAMENTETS OG RÅDETS DIREKTIV

OM ÆNDRING AF RÅDETS DIREKTIV 72/166/EØF, 84/5/EØF, 88/357/EØF, 90/232/EØF OG DIREKTIV 2000/26/EF OM ANSVARSFORSIKRING FOR MOTORKØRETØJER (FEMTE MOTORKØRETØJSFORSIKRINGSDIREKTIV)

(EØS-RELEVANT TEKST)

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets syv ændringsforslag.

2. Ba GGRUND

DATo for fremsendelse af forslaget til EP og Rådet (dokument KOM(2002) 244 endelig udg. – 2002/0124(COD): | 07.06.2002[1] |

Dato for udtalelse fra Det Europæiske Økonomiske og Sociale Udvalg: | 26/27.02.2003[2] |

Dato for udtalelse fra Europa-Parlamentet ved førstebehandlingen: | 22.10.2003[3] |

Dato for vedtagelse af den fælles holdning: Dato for meddelelse fra Kommissionen om Rådets fælles holdning: Dato for udtalelse fra Europa-Parlamentet ved andenbehandlingen: | 26.04.2004 30.04.2004[4] 12.01.2005 |

3. FORMÅLET MED FORSLAGET

Formålet med forslaget er at revidere de gældende direktiver om motorkøretøjsforsikring med henblik på:

- at modernisere (de fleste af de gældende bestemmelser i direktiverne om motorkøretøjer blev vedtaget i 1970'erne og 1980'erne) og forbedre beskyttelsen af skadelidte ved motorkøretøjsulykker gennem lovpligtig forsikring

- at afhjælpe mangler og skabe klarhed om visse bestemmelser i direktiverne og dermed sikre øget konvergens i medlemsstaternes fortolkning og anvendelse heraf

- at løse problemer, som opstår ofte for at sikre et mere effektivt indre marked for motorkøretøjsforsikring.

4. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

- Ved andenbehandlingen vedtog Parlamentet syv ændringsforslag til Rådets fælles holdning. De forbedrer visse aspekter af teksten uden at berøre selve indholdet og principperne i den fælles holdning og Kommissionens forslag. Kommissionen godtager alle disse syv ændringsforslag .

- Disse ændringsforslag er følgende:

Ændringsforslag nr. | Bestemmelse i den fælles holdning |

4 | BETRAGTNING 18 (forsikringsdækning for importerede køretøjer), i relation til artikel 4a, stk. 1, i direktiv 90/232/EØF. Ved ændringsforslaget foretages visse redaktionelle ændringer: det erstatter ordet “indføres” med “gives mulighed for” (se ændringsforslag 11). |

6 | BETRAGTNING 23A (ny) (kompetent ret): Muligheden for, at skadelidte kan sagsøge forsikringsgiveren i den medlemsstat, hvor skadelidte har bopæl, anerkendes udtrykkeligt. Denne mulighed, som blev indført ved forordning (EF) nr. 44/2001, blev ikke anerkendt i fjerde motorkøretøjsforsikringsdirektiv 2000/26/EF (se ændringsforslag 12). |

11 | ARTIKEL 4, NR. 4 (forsikringsdækning for importerede køretøjer), i relation til artikel 4a, stk. 1, i direktiv 90/232/EØF: Ved ændringsforslaget foretages visse redaktionelle ændringer: for det første erstatter det ordet “importeres” med “sendes”. For det andet erstatter det ordene “i højst tredive dage fra det tidspunkt, hvor køretøjet er leveret, stillet til rådighed for eller afsendt til køber” med “i tredive dage fra det tidspunkt, hvor køber har accepteret leveringen”. |

12 | ARTIKEL 5, NR. 1 (kompetent ret): Der indsættes en ny betragtning 16a i fjerde motorkøretøjsforsikringsdirektiv 2000/26/EF med henblik på udtrykkeligt at anerkende muligheden for, at skadelidte i overensstemmelse med forordning (EF) nr. 44/2001 kan sagsøge forsikringsgiveren i den medlemsstat, hvor skadelidte har bopæl. |

Ændringsforslag nr. | Bestemmelse i den fælles holdning |

17 | BETRAGTNING 10 (mindstebeløb for dækning): Der indsættes to nye punktummer med henblik på at understrege behovet for at yde fuld og retfærdig erstatning til skadelidte ved motorkøretøjsulykker. |

18 | ARTIKEL 2, STK. 2 OG 3 (mindstebeløb for dækning), i relation til artikel 1, stk. 2 og 3, i andet motorkøretøjsforsikringsdirektiv 84/5/EØF: Ændringsforslaget tager sigte på at præcisere, at der er valgfrihed for medlemsstaten til at vælge mellem 1 000 000 EUR pr. skadelidt eller 5 000 000 EUR for hvert uheld (uanset antallet af skadelidte) som mindstedækning ved personskade. Overgangsperioden på fem år til at indføre de nye mindstebeløb for dækning vil ikke være obligatorisk, men medlemsstaterne kan anmode om en sådan. En sådan periode indledes fra gennemførelsesdatoen. Der foretages visse redaktionelle ændringer i bestemmelsen vedrørende den automatiske periodiske revision af mindstebeløbene. |

20 | ARTIKEL 5, NR. 2A (ny) (adgang til minimumsoplysninger for behandling af skadesager): Der indsættes en ny artikel 6a i fjerde motorkøretøjsforsikringsdirektiv 2000/26/EF, ifølge hvilken medlemsstaterne skal træffe de nødvendige foranstaltninger for at give skadelidte og andre interesserede parter adgang til de minimumsoplysninger, der er nødvendige for at behandle skadesager. |

5. KONKLUSION

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.

[1] EFT C 227/E af 24.9.2002, s. 387-392.

[2] EFT C 95 af 23.04.2003, s. 45-47.

[3] P5_TA(2003) 0446.

[4] KOM(2004) 351 endelig.